पांचवें दिन भी कलेक्शन ₹10 करोड़ से ज्यादा; सलमान की फिल्म भी रह गई पीछे
The Kerala Story Box Office Collection 2023 Update; What is the total box office collection update of the movie द केरल स्टोरी की कमाई की रफ्तार बढ़ती जा रही है। फिल्म ने रिलीज के पांचवें दिन 11.14 करोड़ रुपए की कमाई
द केरल स्टोरी की कमाई की रफ्तार बढ़ती जा रही है। फिल्म ने रिलीज के पांचवें दिन 11.14 करोड़ रुपए की कमाई की। इस तरह फिल्म का कुल कलेक्शन 56.86 करोड़ रुपए हो गया है। फिल्म ने पांच ही दिन में 50 करोड़ का आंकड़ा पार कर लिया है। करीब 30 करोड़ के बजट में बनी इस फिल्म ने अपनी लागत पहले ही निकाल ली थी। अब फिल्म मुनाफे से भी आगे निकल चुकी है।
ऐसा लग रहा है कि फिल्म पर बैन का कोई असर नहीं दिखाई दे रहा है। दूसरी तरफ UP और MP में फिल्म को टैक्स फ्री किया गया है। इसके फिल्म की कमाई में काफी इजाफा देखने को मिला है।
1300 स्क्रीन्स में रिलीज के बावजूद हैरतअंगेज कमाई
ट्रेड एनालिस्ट तरण आदर्श ने फिल्म का लेटेस्ट कलेक्शन शेयर करते हुए कहा कि फिल्म ने हाफ सेंचुरी सिर्फ 5 दिनों में पूरी कर ली है। मंगलवार को फिल्म ने सोमवार से ज्यादा का कलेक्शन किया है।
खास बात ये है कि फिल्म पूरे देश में 1300 स्क्रीन्स में रिलीज हुई है। इसके बावजूद फिल्म के आंकड़े कई बड़ी फिल्मों से बेहतर हैं। यहां तक कि सलमान खान की फिल्म किसी का भाई किसी की जान ने रिलीज के पांचवें दिन सिर्फ 6.12 करोड़ रुपए का कलेक्शन किया था।
सलमान की फिल्म भी रह गई पीछे
करीब 5 हजार स्क्रीन्स पर रिलीज हुई किसी का भाई किसी की जान पांचवें दिन आते-आते स्लो हो गई थी। वहीं दूसरी तरफ द केरल स्टोरी ने लगभग दोगुना कमाई करते हुए सलमान की फिल्म को पीछे कर दिया है। इस कम बजट वाली फिल्म के लिए ये बहुत बड़ी उपलब्धि मानी जाती सकती है।
अक्षय और कार्तिक की फिल्मों के लाइफ टाइम बिजनेस को छोड़ा पीछे
खास बात ये है कि इसने अक्षय कुमार और इमरान हाशमी स्टारर फिल्म सेल्फी और कार्तिक आर्यन-कृति सेनन स्टारर फिल्म शहजादा के लाइफ टाइम बिजनेस को पीछे छोड़ दिया है। सेल्फी ने जहां ₹17.03 करोड़ का लाइफ टाइम कलेक्शन किया था वहीं शहजादा भी ₹32.02 तक सिमट के रह गई थी।
राज्य सरकारें फिल्मों को बैन नहीं क सकतीं- सेंसर बोर्ड 
फिल्म पर लगे बैन को लेकर सेंसर बोर्ड की सदस्य वीणा त्रिपाठी ने आपत्ति जताई है। मीडिया को दिए इंटरव्यू में वाणी ने कहा कि राज्य सरकार तय नहीं कर सकती कि किसी फिल्म को बैन किया जाना चाहिए या नहीं। फिल्मों को बैन करना लोकतांत्रिक मूल्यों के खिलाफ है। फिल्में रिलीज होंगी या नहीं ये सिर्फ सेंसर बोर्ड के अधिकार क्षेत्र में आता है।
अनुराग कश्यप भी फिल्म के सपोर्ट में उतरे
अपने बयानों से हमेशा कॉन्ट्रोवर्सी करने वाले डायरेक्ट अनुराग कश्यप ने भी फिल्म को सपोर्ट में ट्वीट किया है। उन्होंने लिखा, 'आप फिल्म की कहानी से सहमत हों या न हों, भले ही आपको फिल्म प्रोपेगेंडा लगती लगती हो लेकिन किसी भी फिल्म को बैन करना सरासर गलत है।
अगर आप प्रोपेगेंडा से लड़ना चाहते हैं तो फिल्म ‘अफवाह’ देखिए। ये एक ऐसी फिल्म है जो सोशल मीडिया के गलत इस्तेमाल को उजागर करती है। अपनी बात रखिए और अपना पॉइंट साबित करिए।